Магчыма мы надаем шмат увагі “Еўрабачанню”, і гэта незаслужана, паколькі гаворым пра камерцыйны конкурс, а “Славянскі базар…” належыць Беларусі, гэта адна з візітовак краіны, таму трэба рыхтаваць прадстаўнікоў для яго конкурсу не горш, чым на “Еўрабачанне”. Павінны быць якасныя аранжыроўкі, касцюмы, сцэнаграфія і інтэрактыў з гледачамі — тэлегаласаванне за выбар у намінацыю “Прыз глядацкіх сімпатый”. Важна таксама і тое, што на “Еўрабачанні” няма ганарару, а на “Славянскім базары…” можна выйграць істотныя для маладога выканаўцы грошы, каб запісаць на іх некалькі якасных песень з добрай аранжыроўкай і далей выпускаць свой матэрыял.